Diari Oficial de la Generalitat Valenciana


Sumari del DOGV 1535, del 06-05-1991 (1991/821007)

RESOLUCIÓ de 29 d'abril de 1991, del Di rector General de l'Institut Valencià d'Administració Pública, per la qual es convoca el curs «Valoració econòmica d'intangibles: Aplicació a l'anàlisi de l'impacte medioambiental».
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1535

Data del DOGV
:   06-05-1991

Secció del DOGV
:   ALTRES DISPOSICIONS

Número del document
:   1991/821007


Data del document
:   29-04-1991

Organisme emissor
:   Conselleria d'Administració Pública

Tipus de document
:   Resolució

Resolució de 29 d'abril de 1991, del Director General de l'Institut Valencià d'Administració Pública, per la qual es convoca el curs "Valoració econòmica d'intangibles: aplicació a l'anàlisi de l'impacte medioambiental".  
L?Institut Valencià d'Administració Pública, en col·laboració amb l'Institut Valencià d'Investigacions Econòmiques, SA, convoca el curs «Valoració econòmica d'intangibles: aplicació a l'anàlisi de l'impacte medioambiental», que es desenvoluparà d'acord amb les bases següents:  
Primera. Objectius  
- Definir el suport teòric per a la valoració econòmica dels béns intangibles, concretant-lo per a l'anàlisi de la qualitat medioambiental i els impactes sobre aquesta.  
- Determinar mètodes directes i indirectes de valoració.  
- Emprar la metodologia definida en aplicacions pràctiques sobre la valoració de la qualitat del medi ambient.  
- Estudiar casos concrets i analitzar-ne els resultats.  
Segona. Requisits per assistir al curs  
Podrà participar en el curs el personal fix del grup A de la Generalitat Valenciana i de les corporacions locals que ocupe llocs de treball en àrees relacionades amb el medi ambient.  
El nombre de places destinades al personal esmentat serà de vint.  
També podran assistir altres titulats superiors l?especialització acadèmica o professional dels quals estiga relacionada amb el tema del curs.  
El nombre de places destinades a aquest personal serà de quatre.  
Tercera. Criteris de selecció  
Per a la selecció dels participants es valorarà estar en possessió de la llicenciatura en ciències econòmiques o empresarials; això sense perjudici de complir els requisits a què fa referència la base anterior.  
Alhora, si el nombre de sol·licituds és superior a les places del curs, s'hi tindrà en compte l?ordre d'entrada en el registre de l?Institut Valencià d'Administració Pública.  
Quarta. Sol·licituds  
Els interessats hauran de formular una sol·licitud dirigida al Director General de l?Institut Valencià d'Administració Pública, segons el model que figura com a annex II d'aquesta convocatòria, degudament complimentada i autoritzada, respectivament, pel secretari general, director de l?organisme autònom o president de la corporació local.  
Les sol·licituds podran presentar-se directament en la seu de l?Institut Valencià d'Administració Pública (carrer del Museu, 3; 46410 València), o bé a través de les oficines de correus, pel procediment establert en l'article 66.3 de la Llei de Procediment Administratiu.  
El termini d'admissió de sol·licituds serà de quinze dies a comptar des de l?endemà de la publicació d'aquesta resolució en el Diari Oficial de la Generalitat Valenciana.  
Efectuada la selecció de conformitat amb els criteris de la base tercera es notificarà personalment l'admissió al curs.  
Cinquena. Drets d'inscripció  
Els aspirants admesos que presten serveis en organismes autònoms i corporacions locals, abans d'iniciar-se el curs hauran de justificar l'ingrés per part de les esmentades entitats, de la quantitat de 22.712 pessetes en concepte de taxes d'assistència a cursos, entenent per subjecte passiu, a aquest efecte, l'organisme autònom o corporació local que concedeix l'autorització d'assistència al curs.  
Aquesta quantitat s'ingressarà en el compte corrent número 808-902-108-816-5896 de la Caixa d'Estalvis Provincial de València, a nom de taxes de l'Institut Valencià d'Administració Pública, Conselleria d'Economia i Hisenda, i es farà constar el nom de l'interessat i el curs sol·licitat.  
No es considerarà ferma la inscripció fins que no s'haja ingressat la taxa corresponent.  
Quan es tracte de personal pertanyent a les diverses conselleries no caldrà acreditar l'ingrés previ per part d'aquelles de la taxa corresponent, sent d'aplicació el procediment previst en la Resolució de 22 d'abril de 1991, del Director General de l'Institut Valencià d'Administració Pública (DOGV de 29.04.91), sobre «Gestió de pagament de taxes per assistència a cursos convocats per l'IVAP».  
Sisena. Règim del curs  
El curs tindrà una duració de vint hores lectives i se celebrarà els dies 7, 14 i 21 de juny de 1991, amb l?horari següent: de 9 a 13'45 hores i de 16'30 a 18'30 hores.  
Les classes s'impartiran en la seu de l?Institut Valencià d'Investigacions Econòmiques, SA (C/ Guardia Civil, 22, esc. 2ª, 1r. València).  
El curs es desplegarà d?acord amb el programa de matèries que es relacionen en l'annex I d'aquesta convocatòria. S'hi combinarà l?exposició teòrica amb l'aplicació a l?estudi de casos pràctics.  
Finalitzat el curs s'efectuarà una prova avaluatòria que consistirà en un exercici pràctic a realitzar per cada un dels assistents.  
Setena. Certificats  
Aquells que superen la prova avaluatòria esmentada en la base sisena rebran un certificat d'aprofitament expedit per l'Institut Valencià d'Administració Pública.  
Els qui no superen aqueixa prova rebran un certificat d'assistència.  
En tot cas, la falta d'assistència superior al 15% del total de les hores del curs, justificada o no, motivarà la no expedició de cap certificat.  
València, 29 d'abril de 1991. - El Director de l?IVAP: Rafael de Juan i Fenollar.  
ANNEX 1  
Programa  
Curs sobre valoració econòmica d'intangibles: aplicació a l'anàlisi de l'impacte medioambiental.  
1. Anàlisi cost-benefici. Introducció des d'una perspectiva social. Valoració de l?impacte mediambiental.  
2. Les mesures del canvi en el benestar. Diferents propostes. Del benestar individual al benestar social: el problema de l'agregació.  
3. El medi ambient com un insum en el procés productiu. Mètode dels costos evitats: presentació i aplicacions.  
4. Mètodes indirectes de valoració. Les funcions dels preus hedònics. Presentació i aplicacions. Salaris hedònics.  
5. Mètodes directes de valoració. Mètode de la valoració contingent. El col·lectiu afectat. El problema dels biaixos en la resposta.  
6. Aplicacions pràctiques. Presentació general del problema de l?impacte medioambiental: aigua, aire i soroll. Inventari d'impactes: emissors i receptors.  
7. Aplicacions pràctiques. Valoració de l?impacte sobre els distints sectors productius. Mètodes proposats. Anàlisi de resultats.  
8. Aplicacions pràctiques. Valoració de l'impacte sobre la salut humana: canvis en les tasques de mortaldat i morbiditat. Mètodes proposats. Anàlisi de resultats.  
9. Aplicacions pràctiques. Valoració de l'impacte sobre materials, estructures urbanes, monuments singulars, etc. El soroll. Mètodes proposats. Anàlisi de resultats. El problema de la irreversibilitat.  
10. Resum final i conclusions.  
Veure imatge